РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 16

от заседание на комисия ”Управление на собствеността”
към Пленума на Висшия съдебен съвет, проведено на 13.03.2017 г.

Днес, 13.03.2017 г., понеделник, от 13.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова 
                                                                                       Розалин Трендафилов
                                                                                       Юлиана Колева

           ОТСЪСТВАТ: Милка Итова и Димитър Узунов.  .

           От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС, инж. Дениза Павлова – главен експерт в дирекция „Управление на собствеността”, Лидия Кирилова – главен експерт в дирекция „Управление на собствеността” и Владимир Димитров – старши експерт - юрист в дирекция „Управление на собствеността“.

1. ОТНОСНО: Организиране на среща с представители на Столична община във връзка с необходимостта от изпълнение на строително-монтажни работи по възстановяване на тротоарната настилка около бъдещата съдебна сграда, находяща се в гр. София, бул. „Ген. М. Д. Скобелев” № 23 и определяне на представители на дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	1.1. ОПРЕДЕЛЯ инж. Дениза Павлова – главен експерт в дирекция „Управление на собствеността на съдебната власт” и инж. Добримира Димитрова – главен експерт в дирекция „Управление на собствеността на съдебната власт” за представители от страна на Висшия съдебен съвет в срещата с представители на Столична община. 
1.2. ВЪЗЛАГА на експертите от дирекция „Управление на собствеността на съдебната власт” да се предоставят необходимите данни, свързани с определения изпълнител и строителен надзор на обект: „Проектиране и извършване на строително-монтажни работи по преустройство на сграда за нуждите на Софийски районен съд и Софийска районна прокуратура, находяща се в гр. София, бул. „Ген. М. Д. Скобелев” № 23”.

2. ОТНОСНО: Проект на решение по предприемане на действия във връзка с решаване проблемите със сградния фонд на Специализираната прокуратура, в изпълнение на решение на Прокурорската колегия на ВСС, взето по протокол № 10/08.03.2017 г., т. 1. /и за Специализиран наказателен съд/

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.2. ВЪЗЛАГА на експертите от дирекция „Управление на собствеността на съдебната власт” да изготвят становище във връзка с разрешаване на проблемите със сградния фонд на Специализираната прокуратура и на Специализирания наказателен съд /като се вземат предвид свободни помещения, ползвани от Национална следствена служба, както и помещенията, ползвани към настоящия момент от ДИКСИ в сградата на Специализираната прокуратура и възможностите за преместването на ДИКСИ в свободните помещения в сградата на БОП, находяща се на бул. „Цариградско шосе”/, с оглед осигуряване на оптимални условия на работа на магистратите и съдебните служители в специализираните структури.

3. ОТНОСНО: Предприемане на действия за безвъзмездно предоставяне от община Гълъбово на имот – публична общинска собственост за нуждите на Районна прокуратура гр. Гълъбово.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	Предлага на Пленума на Висшия съдебен съвет да приеме следното решение:
	3.1. УПЪЛНОМОЩАВА г-н Димитър Узунов – представляващ Висшия съдебен съвет да поиска от кмета на община Гълъбово да внесе в Общински съвет – Гълъбово проект на решение за предоставяне за безвъзмездно управление от Районна прокуратура гр. Гълъбово на имот – публична общинска собственост, находящ се на ул. Стефан Стамболов” № 2, гр. Гълъбово, за срок от 10 /десет/ години.
	3.2. ВНАСЯ предложението като допълнителна точка в редовно заседание на Висш съдебен съвет, насрочено за 16 март 2017 г.

4. ОТНОСНО: Писмо от главния прокурор на Република България за предоставяне на помещение за нуждите на Районна прокуратура гр. Хасково.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	Предлага на Пленума на Висшия съдебен съвет да приеме следното решение:
4.1. ПРЕДОСТАВЯ ползуването на стая № 47, находяща се в Съдебна палата гр. Хасково, етаж. 3 – на Районна прокуратура гр. Хасково.
	4.2. ВНАСЯ предложението като допълнителна точка в редовно заседание на Висш съдебен съвет, насрочено за 16 март 2017 г.

5. ОТНОСНО: Писмо от председателя на Административен съд гр. Благоевград във връзка с предоставяне на недвижими имоти, публична общинска собственост на Висшия съдебен съвет, за нуждите на Административен съд гр. Благоевград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Предлага на Пленума на Висшия съдебен съвет да приеме следното решение:
5.1. УПЪЛНОМОЩАВА г-н Димитър Узунов – представляващ Висшия съдебен съвет, да отправи искане към кмета и общински съвет гр. Благоевград, на основание чл. 12 от Закона за общинската собственост, да предоставят безвъзмездно за управление на ВСС, за нуждите на Административен съд гр. Благоевград и Районна прокуратура гр. Благоевград следните недвижими имоти, общинска собственост:
5.1.1. Сграда с идентификатор 04279.612.185.1 по Кадастралната карта на Благоевград с площ 45 кв.м.
5.1.2. Самостоятелни обекти с идентификатори 04279.612.185.2.1, 04179.612.185.2.2., 04279.612.185.2.3, 04279.612.185.2.4, 04279.612.185.2.5 и 04279.612.185.2.7, с обща площ 1 572 кв.м., разположени в сграда с административен адрес гр. Благоевград, ул. „Крали Марко” № 2 и с идентификатор на сградата по Кадастралната карта на Благоевград 04279.612.185.2, ведно с помещения в мазето на сградата.
5.1.3. Сграда с идентификатор 04279.612.185.3 по Кадастралната карта на Благоевград, на два етажа, със застроена площ 194 кв.м.
5.1.4. Сграда с идентификатор 04279.612.185.4 по Кадастралната карта на Благоевград, с площ 14 кв.м.
5.1.5. Сграда с идентификатор 04279.612.185.6 по Кадастралната карта на Благоевград, с площ 27 кв.м.

5.2. ВНАСЯ предложението като редовна точка в редовно заседание на Висш съдебен съвет, насрочено за 16 март 2017 г. 

6. ОТНОСНО: Въвеждане в експлоатация на сграда за нуждите на Районен съд гр. Петрич.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ВЪЗЛАГА на Главния секретар на Висшия съдебен съвет да командирова Владимир Димитров – старши експерт - юрист в дирекция „Управление на собствеността на съдебната власт”, за предприемане на необходимите действия за ускоряване въвеждането в експлоатация на сграда, за нуждите на Районен съд гр. Петрич. Да се изготви доклад и предложи проект на решение за следващо заседание на Комисията. Командировката да се извърши на 14 март 2017 г., вторник, със служебен автомобил Фолксваген Пасат СА 5850 НР. 
6.2. ИЗПРАЩА решението по т. 6 от настоящия протокол на Главния секретар на Висшия съдебен съвет.

7. ОТНОСНО: Сключен договор за наем № ВСС-3533/09.03.2017 г. с „КАРЛОВО ПРОПЪРТИ” ООД.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ВЪЗЛАГА на Главния секретар на Висшия съдебен съвет да командирова Владимир Димитров - старши експерт - юрист в дирекция „Управление на собствеността на съдебната власт”, за предприемане на необходимите действия. Да се изготви доклад и предложи проект на решение за следващо заседание на Комисията. Командировката да се извърши на 15 март 2017 г. с личен автомобил TOYOTA Avensis Е 2103 КТ. 
7.2. ИЗПРАЩА решението по т. 7 от настоящия протокол на Главния секретар на Висшия съдебен съвет.

                                                  ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ